hotchpotch/miracl-hf-unified huggingface dataset:
উদয়গিরি এবং খণ্ডগিরি গুহা
উদয়গিরি এবং খণ্ডগিরি গুহা () হলো কিছুটা প্রাকৃতিক এবং কিছুটা কৃত্রিমভাবে সৃষ্ট কতগুলি গুহার সমষ্টি যার প্রত্মতাত্ত্বিক, ঐতিহাসিক এবং ধর্মীয় দিক থেকে বিশেষ গুরুত্ব রয়েছে এবং এর অবস্থান ভারতের ওড়িশা প্রদেশের ভুবনেশ্বর শহরের নিকটে। গুহাগুলি "উদয়গিরি" এবং "খণ্ডগিরি" নামক পাশাপাশি অবস্থিত দুটি পাহাড়ের গায়ে সৃজিত, যাদেরকে হাথিগুম্ফা শিলালিপিতে "কুমারী পর্বত" নামে চিহ্নিত করা হয়েছে। এই গুহাগুলো চমত্কারভাবে খনন করা। এগুলো কলিঙ্গ রাজ খারবেলের রাহত্বকালীন সময় জৈন সাধুগণের আস্তানা হিসেবে ব্যবহৃত্ হতো বলে ধারণা করা হয়। "উদয়গিরি" পাহাড়ে ১৮ টি এবং "খণ্ডগিরি" পাহাড়ে ১৫ টি গুহা রয়েছে।
উদয়গিরি এবং খণ্ডগিরি গুহায় প্রবেশমূল্য নিম্নরূপ:
এই স্থাটি সূর্যোদয় থেকে সূর্যাস্ত পর্যন্ত পর্যটক/দর্শকদের জন্য খোলা থাকে।
অ্যানাস
অ্যানাস ইংরেজিতে Anas, অ্যানাটিডি গোত্রের একটি গণের নাম। মাঝারি আকারের হাঁস; চকাচকির চেয়ে খাটো পা ও লেজ; পা দেহের অনেক পিছনে অবস্থিত; মাটিতে হাঁটার সময় অনেক বেশি হেলেদুলে চলতে হয়; পায়ের সামনের অংশে বর্ম থাকে; ডুবুরি হাঁসের চেয়ে পায়ের পিছনের আঙুলে পর্দা কম। 
পৃথিবীতে ৪২ প্রজাতি, বাংলাদেশে ১০ প্রজাতি।
গৌতম বুদ্ধ নগর জেলা
গৌতম বুদ্ধ নগর জেলা (, ) হল ভারতের উত্তরপ্রদেশ রাজ্যের একটি জেলা। এযেজেলার কিছু অংশ দিল্লি জাতীয় রাজধানী অঞ্চলে অবস্থিত। গ্রেটার নইডা এই জেলার সদর শহর। এটি দেশের দ্রুত বর্ধনশীল জেলাগুলির একটি।
২০১১ সালের জনগণনা অনুসারে, গৌতম বুদ্ধ নগর জেলার জনসংখ্যা ১,৬৭৪,৭১৪। ভারতের ৬৪০টি জেলার মধ্যে এই জেলার স্থান ২৯৪তম। জেলার জনঘনত্ব । জেলায় লিঙ্গানুপাতের হার প্রতি ১০০০ পুরুষে ৮৫২ জন মহিলা। ২০০১-২০১১ দশকে জেলায় জনসংখ্যা বৃদ্ধির হার ৩৯.৩২%। জেলার সাক্ষরতার হার ৮২.২%।
কুন-দ্গা'-র্গ্যাল-ম্ত্শান-দ্পাল-ব্জাং-পো
কুন-দ্গা'-র্গ্যাল-ম্ত্শান-দ্পাল-ব্জাং-পো () (১১৮২ - ১২৫১) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছিলেন। সংস্কৃত ভাষায় তাঁর জ্ঞানের জন্য তিনি সাক্য পন্ডিত হিসেবে পরিচিত ছিলেন।
কুন-দ্গা'-র্গ্যাল-ম্ত্শান-দ্পাল-ব্জাং-পো সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর পৌত্র ও চতুর্থ সা-স্ক্যা-খ্রি-'দ্জিন ব্সোদ-নাম্স-র্ত্সে-মো এবং পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের ভ্রাতা দ্পাল-ছেন-'ওদ-পোর () পুত্র ছিলেন। তাঁর মাতার নাম ছিল মা-গ্চিগ-ন্যি-থ্রি-ছাম ()।
কুন-দ্গা'-র্গ্যাল-ম্ত্শান-দ্পাল-ব্জাং-পো পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের প্রধান শিষ্য ছিলেন। তিনি গ্সাং-ফু বৌদ্ধবিহারের বৌদ্ধ ভিক্ষু শু-স্তোন-র্দো-র্জে-ক্যাব্স () ছাড়াও ৎশুর-স্তোন-গ্ঝোন-নু-সেং-গে () এবং জি-বো-লহে-পা-ব্যাং-ছুব-'ওদ () নামক বৌদ্ধ পন্ডিত তাঁকে শিক্ষাদান করেন। তিনি বিখ্যাত কাশ্মীরি বৌদ্ধ পন্ডিত শাক্যশ্রীভদ্রের নিকট ১২০৮ খ্রিষ্টাব্দে দীক্ষাগ্রহণ করে তাঁর নিকট অভিধর্ম, বিনয়, প্রজ্ঞাপারমিতা, মধ্যমক, ব্যাকরণ, তর্কবিদ্যা ও কাব্যশাস্ত্র সম্বন্ধে শিক্ষালাভ করেন। ১২৪০ খ্রিশটাব্দে সাক্য পন্ডিত স্ক্যিদ-গ্রোং যাত্রা করে তর্কযুদ্ধে হরিনন্দ নামক বৌদ্ধ পন্ডিতকে পরাজিত করেন।
১২৪৪ খ্রিষ্টাব্দে মঙ্গোল সম্রাট ওগেদেই খানের পুত্র খোদান খানের আমন্ত্রণে সাক্য পন্ডিত তাঁর ভ্রাতা ব্সোদ-নাম-র্গ্যাল-ম্ত্শানের () দুই পুত্র 'গ্রো-ম্গোন-ছোস-র্গ্যাল-'ফাগ্স-পা () এবং ফ্যাগ-না-র্দো-র্জেকে () সঙ্গে নিয়ে তিন বছর ধরে লিয়াংঝৌ যাত্রা করেন। লিয়াংঝৌ পৌঁছে তিনি খোদান খানের চর্মরোগের চিকিৎসা করে তাঁকে নিরাময় করেন। খোদান খান তাঁর প্রভাবে প্রভাবিত হয়ে বৌদ্ধ ধর্ম গ্রহণ করেন এবং সাক্য পন্ডিতকে তিব্বতের শাসনকর্তা নিযুক্ত করলে তিনি তিব্বতের অন্যান্য নেতাদেরকে মঙ্গোল সম্রাটের কাছে সমর্পণ করার অনুরোধ করেন। কিন্তু এই আবেদনে বিশেষ সাড়া পাওয়া যায় নি। যাই হোক, সাক্য পন্ডিতের সঙ্গে খোদান খানের সম্পর্ক তিব্বতের রাজনৈতিক ইতিহাসে ম্ছোদ-য়োন () বা পুরোহিত ও পৃষ্ঠপোষকের সম্পর্কের সূচনা করেন।
তিনি প্রায় একশতের ওপর গ্রন্থ রচনা করেন। তাঁর উল্লেখযোগ্য রচনাগুলি হল-সাক্য পন্ডিত শাক্যশ্রীভদ্রের সাথে ধর্মকীর্তির প্রমাণবার্ত্তিকা এবং সংঘশ্রীর সাথে শঙ্করানন্দের প্রমাণবার্ত্তিকাটীকা অনুবাদ করেন। তিনি চন্দ্রগোমীর সংক্ষিপ্তপ্রনিধান, অমরসিংহের অমরকোশ ও দন্ডীনের কাব্যদর্শও অনুবাদ করেন। তাঁর অন্যান্য অনুবাদকর্মগুলি হল আর্যগুহ্যমণিতিলক্তন্ত্র, আর্যবজ্রপাতালতন্ত্ররাজ, গণচক্রবিধি, সর্বতথাগতকায়বাকচিত্ত গুহ্যালঙ্করাব্যূহতন্ত্ররাজ, যুগনদ্ধপ্রকাশসেকপ্রক্রিয়া, বজ্রকীলমূলান্তরা প্রভৃতি।
টাডোর্না
টাডোর্না () অ্যানাটিডি গোত্রের একটি গণের নাম। আকার ও স্বভাব রাজহাঁসের মত; ঠোঁট ছোট, গোড়া উঁচু, উপরে উত্তল, আগা চ্যাপ্টা, ঠোঁটের আগার কাঁটা হঠাৎ নিচে বাকানো; ঠোঁটের গোড়া থেকে নাসিকার দৈর্ঘ্য ঠোঁটের এক-তৃতীয়াংশেরও কম; ডানা দীর্ঘ ও সুচালো; ১৪ পালকের লেজটি গোলাকার। এই গণে পৃথিবীতে ৭ প্রজাতি, বাংলাদেশে ২ প্রজাতি রয়েছে। এগুলো হলো
হাথিগুম্ফা শিলালিপি
হাথিগুম্ফা শিলালিপি ভারতের উড়িষ্যা রাজ্যের ভুবনেশ্বর শহরের নিকটবর্তী উদয়গিরি পাহাড়ের দক্ষিণ দিকে অবস্থিত "হাথিগুম্ফা" নামক চৌদ্দ নম্বর গুহার দেওয়ালে উত্কীর্ণ একটি প্রাচীন শিলালিপি। এই শিলালিপি মধ্য-পশ্চিম প্রাকৃত ভাষায় ব্রাহ্মী লিপিতে খ্রিস্টপূর্ব দ্বিতীয় শতকে কলিঙ্গ সম্রাট খারবেল কর্তৃক উত্কীর্ণ হয়।
১৮২০ খ্রিস্টাব্দে এ. স্টার্লিং "এশিয়াটিক রিসার্চেস" নামক পত্রিকায় ও "অ্যান অ্যাকাউন্ট, জিওগ্রাফিক্যাল, স্ট্যাটিস্টিক্যাল অ্যান্ড হিস্টরিক্যাল অব ওড়িশা অর কটক" () নামক তাঁর গ্রন্থে এই শিলালিপি সম্বন্ধে তথ্য প্রকাশ করেন। জেমস প্রিন্সেপ এই লিপির পাঠোদ্ধার করেন যা ১৮৩৭ খ্রিস্টাব্দে জার্নাল অব দ্য এশিয়াটিক সোসাইটি অব বেঙ্গলে প্রকাশিত হয়, কিন্তু লিপিতে উল্লিখিত শাসকের নাম "ঐর" বলায় প্রিন্সেপের পাঠোদ্ধার ত্রুটিযুক্ত হয়। ১৮৭১ খ্রিস্টাব্দে এইচ. লক এই লিপির একটি ছাঁচ প্রস্তুত করেন যা বর্তমানে কলকাতা শহরের ভারতীয় সংগ্রহালয়ে সংরক্ষিত রয়েছে। ১৮৭৭ খ্রিস্টাব্দে আলেকজান্ডার কানিংহাম "কর্পাস ইন্সক্রিপ্টিওনাম ইন্ডিক্যারাম" নামক পত্রিকায় এই লিপি প্রকাশ করেন। ১৮৮০ খ্রিস্টাব্দে রাজেন্দ্রলাল মিত্র "অ্যান্টিকুইটিজ অব ওড়িশা" নামক পত্রিকায় লিপিটির সামান্য পরিবর্তিত পাঠোদ্ধার প্রকাশিত করেন।
গুজরাটি পন্ডিত ভগবানলাল ইন্দ্রজী এই শিলালিপির প্রথম সঠিক পাঠোদ্ধার করেন, যা তিনি ষষ্ঠ আন্তর্জাতিক প্রাচ্যবিদদের কংগ্রেসে উপস্থাপন করেন। ভগবানলাল ইন্দ্রজী প্রথম ব্যক্তি ছিলেন যিনি, লিপিতে উৎকীর্ণ শাসকের নাম খারবেল ঘোষণা করেন। ভগবানলাল ইন্দ্রজীর পাঠোদ্ধারে বেশ কিছু সন্দেহের অবকাশ থাকায় ঐতিহাসিক ভিনসেন্ট স্মিথ এই শিলালিপির পাঠোদ্ধারের জন্য কাশীপ্রসাদ জয়সওয়ালকে অনুরোধ করলে তিনি দুই বছর ধরে এই লিপি পাঠোদ্ধার ও সংস্কার করেন।
হাথিগুম্ফা শিলালিপি থেকে জানা যায় যে, চেত রাজবংশের কলিঙ্গাধিপতি মহারাজ মহামেঘবাহন খারবেল পনেরো বছর বয়সে যুবরাজ হিসেবে অভিষিক্ত হন এবং চব্বিশ বছর বয়সে সিংহাসনলাভ করেন। এই লিপি জৈন নমোকার মন্ত্রের মত একটি শ্লোক (নমো অরহন্তানং।। নমো সবসিধানং।। ; ) দিয়ে শুরু হয়েছে। লিপির ভাষ্য নিম্নরূপ:-রাজত্বের চতুর্থ বছরের কিছু অংশ, সপ্তম, নবম এবং ত্রয়োদশ হতে সপ্তদশ বছরের বর্ণনা অস্পষ্ট বলে পাঠোদ্ধার করা সম্ভব হয়নি। তবুও কাশীপ্রসাদ জয়সওয়াল কিছু অংশের পাঠোদ্ধারে সক্ষম হয়েছিলেন। তাঁর মতে চতুর্দশ বছরে পান্ড্য রাজা, ষোড়শ বছরে মৌর্যকাল বা মৌর্যাব্দ এবং ১৬৪ বছরের উল্লেখ রয়েছে, যদিও অধ্যাপক রমাপ্রসাদ চন্দ সহ অনেক ঐতিহাসিক মৌর্যাব্দ এবং ১৬৪ বছরের উল্লেখ সম্বন্ধে সন্দেহ প্রকাশ করেছেন।
কাইরিনা
কাইরিনা () হলও অ্যানাটিডি গোত্র বা পরিবারের একটি গণের নাম। এরা বড় আকারের হাঁস; পুরুষপাখি স্পষ্টতঃই স্ত্রীপাখির চেয়ে বড়; উপরের ঠোঁটে কোন মাংসপিন্ড থাকেনা; প্রজনন ঋতুতে উপরের ঠোঁটের গোড়া স্ফীত হয়; ডানার মধ্য-পালক ও উপরের ঢাকনিতে সাদা পতাকা থাকে; ক্রমান্বয়ে ছোট থেকে বড় ১২টি পালকের লেজ। পৃথিবীতে ২ প্রজাতি, বাংলাদেশে পাওয়া যেত এর ১ প্রজাতি। এগুলো একই রকমের যদিও বাহ্যিকভাবে কিছুটা পার্থক্য আছে। প্রজাতি দুটি হলও,
অ্যাক্স (গণ)
অ্যাক্স () অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি। এই প্রজাতি দুটি হলও,
নেট্টাপাস
বালিহাঁস () অ্যানাটিডি গোত্রের একটি গণের নাম। এরা ছোট আকারের হাঁস; রাজহাঁসের মত খাটো ঠোঁট, যা গোড়া থেকে ক্রমান্বয়ে সামনে সরু; নাসিকা ছোট ও ডিম্বাকার; পা খাটো; ডানা সুচালো; লেজ গোলাকার; পুরুষ ও স্ত্রী হাঁসের চেহারায় পার্থক্য আছে। পৃথিবীতে এই গণে ৩টি প্রজাতি রয়েছে; বাংলাদেশে এদের ১টি প্রজাতি দেখতে পাওয়া যায়।
এদের প্রজাতিগুলো হলো:
আচি ভাষা
আচি (স্পেনীয়তে আচি) খুব কাছাকাছি কিস (K'iche) (পুরোনো বানানে Quiché) সম্পর্কিত একটি মায়া ভাষা। এটি প্রাথমিকভাবে গুয়াতেমালার বাজা ভেরাপাজের বিভাগের, আচি জাতির কথিত ভাষা।
সেখানে দুইটি আচি উপভাষা রয়েছে। রাবিনাল আচিরা রাবিনাল অঞ্চলে এই ভাষায় কথা বলে এবং কিবুল্কো আচি কিবুল্কো অঞ্চলে এই ভাষায় কথা বলে যা পশ্চিম রাবিনালে অবস্থিত।
রাবিনাল আচি হচ্ছে প্রাক কলম্বীয় সাহিত্যের শ্রেষ্ঠ একটি থিয়েটারি নাটক যা আচি ভাষায় লিখা হয়েছে।
নুসরাত ইমরোজ তিশা
নুসরাত ইমরোজ তিশা (জন্ম: ২০ ফেব্রুয়ারি ১৯৮৬) বাংলাদেশের একজন জনপ্রিয় মডেল ও অভিনেত্রী। টিভি নাটকের মাধ্যমে তিনি তার অভিনয় জীবন শুরু করেন। তবে গান দিয়েই শুরু হয়েছিল তিশার পথচলা। খুব অল্প সময়ের মধ্যে তিনি সকল শ্রেণীর দর্শকদের কাছে অত্যন্ত জনপ্রিয় হয়ে উঠেন। তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। পাশাপাশি কিছু চলচ্চিত্রেও কাজ করেছেন। তার অভিনীত উল্লেখযোগ্য চলচ্চিত্রসমূহ হল নাট্যধর্মী "থার্ড পারসন সিঙ্গুলার নাম্বার" (২০০৯), "টেলিভিশন" (২০১২), ক্রীড়া নাট্যধর্মী "অস্তিত্ব" (২০১৬), নাট্যধর্মী "ডুব" (২০১৭) এবং "হালদা" (২০১৭)। "অস্তিত্ব" চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১০টি মেরিল-প্রথম আলো পুরস্কার অর্জন করেছেন।
১৯৯৫ সালে নতুন কুঁড়ি প্রতিযোগিতায় প্রথম স্থান পাওয়া তিশার মিডিয়া জগতে পদার্পণ টেলিভিশনের মাধ্যমেই। শিশুশিল্পী হিসেবে মূলত গান করতেন। ১৯৯৭ সালে অনন্ত হীরার "সাতপেড়ে কাব্য" নামে একটি নাটকে শিশুশিল্পী হিসেবে শখের বশে অভিনয়ের মাধ্যমে অভিনয় জগতে পদার্পণ করেন। ২০০৩ সাল থেকে অভিনয় ও মডেলিং ব্যস্ত হয়ে পড়েন তিনি। তিশা "এঞ্জেল ফোর" নামের একটি ব্যান্ড দলও গঠন করেছিলেন।
১৯৯৮ সালে "সাত প্রহরের কাব্য" নাটক দিয়ে তিশার টেলিভিশন পর্দায় অভিষেক হয়। নাটকটি রচনা করেন অনন্ত হীরা এবং পরিচালনা করেন আহসান হাবীব।
২০১৪ সালে তিনি দীর্ঘ ৬ বছর পর টেলিভিশন বিজ্ঞাপনে কাজ করেন। তাকে স্কয়ারের একটি পণ্যের বিজ্ঞাপনে সঙ্গীতশিল্পী তাহসানের বিপরীতে দেখা যায়।
২০১৬ সালে তার অভিনীত দুটি মূলধারার বাণিজ্যিক চলচ্চিত্র মুক্তি পায়। ৬ই মে মুক্তি পাওয়া "অস্তিত্ব" চলচ্চিত্রে তিনি একজন বুদ্ধি প্রতিবন্ধী কিশোরী চরিত্রে অভিনয় করেন। অনন্য মামুন পরিচালিত এই ছবিতে তার বিপরীতে ছিল আরিফিন শুভ। শুভর সাথে তিনি পূর্বে ফারুকী পরিচালিত "ওয়েটিং রুম" টেলিছবিতে অভিনয় করেছিলেন। অন্যদিকে অপর চলচ্চিত্র ""-এ তিনি শাকিব খানের বিপরীতে অভিনয় করেন। "অস্তিত্ব" চলচ্চিত্রে তার কাজের জন্য ৪১তম জাতীয় চলচ্চিত্র পুরস্কার আয়োজনে তিনি কুসুম শিকদারের সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। ২০১৭ সালে মোস্তফা সরয়ার ফারুকীর বহুল আলোচিত "ডুব" চলচ্চিত্রে একজন স্বনামধন্য পরিচালকের কন্যা চরিত্রে কাজ করে তিনি প্রশংসিত হন। এতে তার বাবার চরিত্রে অভিনয় করেন ইরফান খান। একই বছর তিনি হালদা নদী নিয়ে সচেতনতামূলক "হালদা" চলচ্চিত্রে হাসু চরিত্রে অভিনয় করে প্রশংসা অর্জন করেন।
২০১৮ সালে ভালোবাসা দিবস উপলক্ষ্যে সাগর জাহান নির্মিত "একটি মধ্যবিত্ত ফ্রিজের গল্প" নাটকে তাকে তাহসানের বিপরীতে দেখা যায়। তিনি ফারুকী নির্মিত ডাবর মেথি আমলা হেয়ার অয়েলের বিজ্ঞাপনে কাজ করেন। এই বছর সেপ্টেম্বর মাসে তিনি ও অভিনেতা চঞ্চল চৌধুরী মুঠোফোন সেবাদানকারী কোম্পানি রবি আজিয়াটা লিমিটেডের শুভেচ্ছাদূত হন এবং আটটি বিজ্ঞাপন চিত্রে কাজের জন্য চুক্তিবদ্ধ হন।
ব্যক্তিগত জীবনে তিশা ২০১০ সালের ১৬ জুলাই টিভি ও চলচ্চিত্র পরিচালক মোস্তফা সরয়ার ফারুকীর সাথে বিবাহবন্ধনে আবদ্ধ হন। ২০১৪ সালের অক্টোবরে ঢাকার স্কয়ার হাসপাতালে তিশার অ্যাপেনডিসাইটিসের অস্ত্রোপচার হয়।
তিশা সামাজিক যোগাযোগ মাধ্যম থেকে বিচ্যুত ছিলেন। এতে তার ভুয়া অ্যাকাউন্ট থেকে ভক্তরা প্রতারিত হচ্ছিল। তাই তিনি ২০১৬ সালের নভেম্বরে তার একটি ফেসবুক অ্যাকাউন্ট খোলেন। অ্যাকাউন্টটি পরিচালনা করে পপকর্ন ডিজিটাল।
তিশা চলচ্চিত্র দেখতে পছন্দ করেন। তার প্রিয় চলচ্চিত্র হল ন্যাটালি পোর্টম্যান অভিনীত "ব্ল্যাক সোয়ান"। এছাড়া "স্টিল অ্যালিস" চলচ্চিত্রে জুলিঅ্যান মুরের করা চরিত্রটি তার পছন্দের চরিত্র।
ল্চে-ব্ত্সুন-শেস-রাব-'ব্যুং-গ্নাস
ল্চে-ব্ত্সুন-শেস-রাব-'ব্যুং-গ্নাস () একাদশ শতাব্দীর একজন তিব্বতী বৌদ্ধভিক্ষু ছিলেন।
ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।
একচুয়ারিয়াল সাইন্স
একচুয়ারিয়াল সাইন্স হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। একচুয়ারিগন হলেন এই ঝুঁকি নির্নয় সংক্রান্ত পেশাজীবী যারা একচুয়ারিয়াল সাইন্সের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।
একচুয়ারিয়াল সাইন্স বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, ফাইন্যান্স, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী মডেল, টেবিল, চার্ট এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ন ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।
পৃথিবীর বিভিন্ন দেশে অনেক বিশ্ববিদ্যালয়েই একচুয়ারিয়াল সাইন্সে স্নাতক ও স্নাতকোত্তর ডিগ্রি প্রদান করা হয়। ক্যারিয়ার কাস্ট নামক যুক্তরাষ্ট্রের একটি জব সার্চ ওয়েবসাইট অনুযায়ী ২০১০ সালে একচুয়ারি পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই র‍্যাংকিং করা হয়েছিল।
খ্রিস্টান সমাধিক্ষেত্র, ঢাকা
খ্রিস্টান সমাধিক্ষেত্র পুরাতন ঢাকা’র ওয়ারীতে অবস্থিত। এই সমাধিক্ষেত্রটি স্থাপনের কিছুদিন পর থেকেই আস্তে আস্তে ধ্বংসের সম্মুখীন হয় এবং বর্তমানেও এই ধ্বংসের ধারা অব্যাহত রয়েছে।
এই সমাধিক্ষেত্রটি মূলত ইউরোপীয়ান বণিক ও তাদের পরিবারবর্গের জন্য স্থাপিত হয়। তাই এই সমাধিক্ষেত্রের বেশিরভাগ সমাধি ইস্ট ইন্ডিয়া কোম্পানীর সদস্যদের। এই সমাধিক্ষেত্রের সবচেয়ে প্রাচীন সমাধি হল কলকাতার মন্ত্রী রেভারেন্ড জোসেফ প্যাজেট এর, যিনি ১৭৪৪ সালে ২৬ বছর বয়সে মারা যান।
১৮০০ সালের প্রথম দিক থেকেই এই সমাধিক্ষেত্রের অবনতি শুরু হয়, রেজিনাল্ড হেবার এবং এফ.বি. ব্র্যাডলী বার্ট উভয়ের দ্বারা পরিলক্ষিত হয়। যদিও ঐ দশকের অনেক অনুভূতিপ্রবন জিনিস তাদের আকর্ষণ করে। সমাধিক্ষেত্রের প্রধান রাস্তাটি সময়ের সাথে বিলীন হয়ে যায়, কিন্তু এটা বোঝা যায় যে, একজোড়া সোজা রাস্তা সমাধিক্ষেত্রের বিভিন্ন স্থানে যাওয়ার জন্য একটি নেটওয়ার্ক তৈরী করে। এই সমাধিক্ষেত্রের একাধিক সমাধি একসাথে মিশে একটি মাত্র সমাধিতে পরিণত হয়, যে কারণে দর্শনার্থীরা সহজে বুঝতে পারে না সমাধির প্রকৃত সংখ্যা।
এই সমাধিক্ষেত্রে ছয় ধরনের সমাধি দেখা যায়
টাইপ-এ এই ধরনের সমাধিগুলো হয় একেবারে পুরনো যার কোন অংশ অবশিষ্ট নেই অথবা একেবারে নতুন। সমাধির আসল অবস্থাটি দর্শনার্থীদের জন্য পাশে নির্দেশিত থাকে।
টাইপ-বি এই ধরনের সমাধিগুলো মূরিশ ধাঁচের তোরণ। যার অধিকাংশই বহু বছর ধরে পরিবর্তন করা হয়েছে। এবং যা এখনো বিদ্যমান। এই ধরনের সমাধিগুলো চিত্তাকর্ষক নকশার বদলে অনেকটা সমতলভূমির কেন্দ্রের উপর দণ্ডায়মান সাধারণ তোরণের মত। এর অবস্থানগুলো নির্দেশ করে যে, এই সমাধিগুলোর কোনপ্রকার প্রাতিষ্ঠানিক সংরক্ষণ কার্য পরিচালনা হয় না।
টাইপ- সি, ডি এবং ই এখানকার "obelisk" এবং "urn" এর সাথে মিল আছে কলকাতার সমাধিক্ষেত্রগুলোতে যেগুলো আছে সেগুলোর। এই ধরনের সমাধিগুলো ভারতীয় পিরামিডের মত। যা একটি পাকা ভিত্তির উপর দণ্ডায়মান থাকে, যে পাকা ভিত্তিটি সমাধির উপর তৈরী হয়, যার স্মৃতিস্তম্ভের আস্তে আস্তে কোণাকুণিভাবে উপর দিকে উঠে একটি চূড়ায় গিয়ে সমাপ্ত হয়। যা অনেকটা পিরামিডের ছোট সংস্করণের মত।
টাইপ-এফ এই সমাধিক্ষেত্রের এই ধরনের সমাধিগুলো সবচেয়ে চিত্তাকর্ষক ও বৈচিত্রপূর্ণ বৈশিষ্ট্যের অধিকারী। এই সমাধিগুলো বৃত্তাকার নয় কিন্তু ডোরিক ও আয়ন কলামের দ্বারা অষ্টভুজ বা বর্গাকৃত হয়। এই ধরনের সমাধিগুলোর মধ্যে কলম্বো শাহীব সমাধিটি সবচেয়ে চিত্তাকর্ষক। সময়ের সাথে এই সমাধিটির পরিবর্তন সাধন করা হয়। এই সমাধিটি তিনটি সমাধির সমন্বয়ে গঠিত, কিন্তু আশ্চর্যের বিষয় এই যে, কেন্দ্রীয়ভাবে এই সমাধির কোন শিলালিপি নেই। যদিও শিলালিপি পরবর্তীতে সংযোজন করা হয়, কারণ এই সমাধির আসল কাঠামো ঋতুগত পরিবর্তন বা অন্যান্য ভৌগোলিক কারণে ধ্বংস হয়ে যায়। এই সমাধির স্তম্ভটি মোঘল আমলে তৈরী মসজিদসমূহের নকশার গড় পরিকল্পনায় তৈরী। বর্গাকার একটি সমাধির চারপাশের প্রত্যেকদিকে চারটি করে দরজা বিদ্যমান। সামনের দিকে তিনদিকের বৃহৎ মধ্যভাগে একটি মুখমণ্ডলের ছবি ও এর শেষের দিক অষ্টাভুজাকৃতির একটি স্তম্ভ বিদ্যমান যাতে একটি স্বর্গের পরীর ছবি বিদ্যমান।
রোনাল্ড জর্জ রেফর্ড নোরিশ
রোনাল্ড জর্জ রেফর্ড নোরিশ একজন ব্রিটিশ রসায়ন বিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।
নোরিশ ১৮৯৭ সালের ৯ নভম্বর ইংল্যান্ডের কেমব্রিজে জন্মগ্রহণ করেন। তিনি কেমব্রিজ বিশ্ববিদ্যালয়ের ভৌত রসায়ন বিভাগের প্রধান ছিলেন।
জর্জ পোর্টার
জর্জ পোর্টার একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।
পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।
সোনাচোখ
সোনাচোখ () অ্যানাটিডি পরিবারের একটি গণের নাম। এরা মাঝারি আকারের হাঁস; ঠোঁটের গোড়া যত চওড়া তার বেশি উঁচু, আগা কম চ্যাপ্টা, শেষটা গোলাকার; নাক ঠোঁটের গোড়ার চেয়ে আগার কাছে; পা খাটো; পায়ের পিছনের আঙুল সুগঠিত ও প্রশস্ত পর্দাযুক্ত; পা শরীরের বেশ পেছনে, ফলে হাঁটতে অসুবিধে হয়; ডানা সুচালো; ক্রমান্বয়ে ছোট থেকে বড় পালকের লম্বাটে লেজ; ছেলে ও মেয়েপাখির চেহারায় পার্থক্য আছে। এদের পৃথিবীতে জীবিত মোট ৩ প্রজাতি, বাংলাদেশে ১ প্রজাতি রয়েছে। সেগুলো হলো;
ডেরেক হ্যারল্ড রিচার্ড বার্টন
ডেরেক হ্যারল্ড রিচার্ড বার্টন একজন ব্রিটিশ জৈব রসায়নবিজ্ঞানী। তিনি ১৯৬৯ সালে রসায়নে নোবেল পুরস্কার লাভ করেন।
বার্টন ইম্পেরিয়াল কলেজ লন্ডন থেকে ১৯৪০ সালে গ্র্যাজুয়েট হন এবং ১৯৪২ সালে জৈব রসায়নে পিএইচডি ডিগ্রি লাভ করেন। তিনি এই বিশ্ববিদ্যালয়ে সহকারী প্রভাষক হিসেবে নিযুক্ত হন। তিনি ১৯৪৯ ও ১৯৫০ সালে হার্ভার্ড বিশ্ববিদ্যালয় এ ভিজিটিং প্রভাষক হিসেবে কাজ করেন। তিনি ১৯৫৫ সালে গ্লাসগো বিশ্ববিদ্যালয় এর রসায়নের অধ্যাপক নিযুক্ত হন। ১৯৫৭ সালে ইম্পেরিয়াল কলেজ লন্ডন এর জৈব রসায়নের অধ্যাপক নিযুক্ত হন। ১৯৫৮ সালে তিনি ম্যাসাচুসেট্‌স ইনস্টিটিউট অফ টেকনোলজিতে এবং ১৯৬০ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।
সরগুজা জেলা
সরগুজা জেলা (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।
কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।
মৌর্য সাম্রাজ্যের উত্থানের আগে এই অঞ্চলের শাসক ছিল নন্দ রাজবংশ। খ্রিস্টপূর্ব তৃতীয় শতাব্দীতে এই অঞ্চল ছোটো ছোটো রাজ্যে বিভক্ত ছিল। পরে রক্ষাল গোত্রের এক রাজপুত রাজা অধুনা ঝাড়খণ্ড অঞ্চল থেকে এই অঞ্চল আক্রমণ করে জয় করে নেন। ১৮২০ সালে অমর সিং সরগুজার রাজা হন। ব্রিটিশ যুগে সরগুজা ছিল একটি দেশীয় রাজ্য।
বর্তমানে এই জেলাটি মাওবাদী উপদ্রুত লাল করিডোরের অংশ।
২০১১ সালের জনগণনা অনুসারে, সরগুজা জেলার জনসংখ্যা ২,৩৬২,৩২৯। এই জনসংখ্যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯২তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ১৯.৭৬%। জেলার লিঙ্গানুপাতের হার প্রতি ১০০০ পুরুষে ৯৭৬ জন নারী। জেলার সাক্ষরতার হার ৬১.১৬%।
আদিবাসীরা এই জেলার জনসংখ্যার প্রধান অংশ। পান্ডো ও কোরওয়ারা এখানকার পুরনো আদিবাসী। পান্ডোরা নিজেদের মহাভারতের পাণ্ডবদের বংশধর মনে করে। আবার কোরওয়ারা মনে করা তারা কৌরবদের বংশধর।
এখানকার প্রধান ভাষাগুলির মধ্যে উল্লেখযোগ্য ভারিয়া ভাষা। এটি ভারিয়া উপজাতির ভাষা। দেবনাগরী হরফে লেখা হয়।
বন্যপ্রাণী চলচ্চিত্রের নির্মাতা মাইক পাণ্ডের "দ্য লাস্ট মাইগ্রেশন" ছবিটি সরগুজা জেলায় নির্মিত হয়। এটিই গ্রিন অস্কার পাওয়া প্রথম এশীয় ছবি। এই জেলার সোনাবাই আদিবাসী ও লোকশিল্পের এক জনপ্রিয় মৃৎশিল্পী।
মারিও জার্দেল
মারিও জার্দেল দে আলমিদা রিবিরো (জন্ম: ১৮ সেপ্টেম্বর ১৯৭৩) ব্রাজিরের একজন পেশাদার ফুটবল খেলোয়াড়। জার্দেল "মাঠে সঠিক সময়ে সঠিক স্থানে" থাকার জন্য বিশেষভাবে উল্লেখযোগ্য, যার ফলে তিনি তার সময়ে ইউরোপের অন্যতম সেরা গোলদাতা হয়ে উঠেছিলেন। তিনি পোর্তো, গ্যালাতেসারে এবং স্পোর্টিং সিপি-র হয়ে ২৬৬টি খেলায় অংশ নিয়ে ২৭৪টি গোল করেছেন। জার্দেল দু'বার ইউরোপীয় লীগে সর্ব্বোচ্চ গোলদাতার পুরস্কার "গোল্ডেন বুট" লাভ করেছেন।
ওয়েন্ডি লুহাবে
ওয়েন্ডি লুহাবে দক্ষিণ আফ্রিকান উদ্যোক্তা। বিভিন্ন আন্তর্জাতিক প্রতিষ্ঠানে ১০ বছর চাকরি শেষে উদ্যোক্তা-ব্যবসায়ী হিসেবে কাজ শুরু করেন।
ওয়েন্ডি লুহাবের জন্ম ১৯৫৭ সালে। ইউনিভার্সিটি অব ফোর্ট হ্যায়ার থেকে স্নাতক এবং ইউনিভার্সিটি অব ল্যাস্থো থেকে স্নাতকোত্তর ডিগ্রি নেন। বিএমডব্লিউতে ১০ বছর কাজ করার পর ১৯৯১ সালে পরামর্শক প্রতিষ্ঠান ব্রিজিং দ্য গ্যাপ প্রতিষ্ঠা করেন তিনি। আফ্রিকার পিছিয়ে পড়া জনগোষ্ঠী এবং নারীদের সামনের দিকে এগিয়ে নিতে কাজ করে যাচ্ছেন। আফ্রিকার কালো তরুণদের উদ্যোক্তা হিসেবে তৈরি করা এবং বিশ্ব বাজারে দক্ষিণ আফ্রিকার প্রতিষ্ঠানগুলোকে কীভাবে সংযুক্ত করা যায় এই নিয়ে কাজ দিয়ে শুরু। তরুণদের পাশাপাশি আফ্রিকার নারীদের উদ্যোক্তা হিসেবে তৈরি করতে নিজেই উদ্যোগ নেন একটি আর্থিক প্রতিষ্ঠান প্রতিষ্ঠার জন্য যেখান থেকে প্রয়োজনমতো বিশেষ ঋণ নেওয়া যাবে। এটিই ছিল আফ্রিকার নারীদের জন্য প্রথম কোনো আর্থিক সুবিধাবিষয়ক উদ্যোগ।
কাজের স্বীকৃতি হিসেবে বিশ্বের সেরা ৫০ শীর্ষ নারী উদ্যোক্তা এবং ওয়ার্ল্ড ইকনোমিক ফোরামের গ্লোবাল লিডার হিসেবে স্বীকৃতি পেয়েছেন ওয়েন্ডি।
ব্যক্তিগত জীবনে ওয়েন্ডি লুহাবের স্বামী দক্ষিণ আফ্রিকার শীর্ষ রাজনীতিবিদ মাবহাজিমা সিলোয়, এবং তাদের দুই সন্তান ও একজন নাতি আছে।
দ্য টোয়াইলাইট সাগা (চলচ্চিত্র ধারাবাহিক)
দ্য টোয়াইলাইট সাগা একটি ধারাবাহিক চলচ্চিত্র আমেরিকান সাহিত্যিক স্টেফেনি ম্যায়ার রচিত "টোয়াইলাইট" উপন্যাসের উপর ভিত্তি করে নির্মিত।
এই ধারাবাহিকটি ২০০৪ সাল থেকে প্যারামাউন্ট পিকচার্স্‌ কর্তৃক চলচ্চিত্র রূপ দেয়ার প্রচেষ্টা চলছিলো, যেখানে মূল ছবিটি উপন্যাস থেকে ভিন্ন ধরনের ছিলো। ৩ বছর পর সামিট এন্টারটেইনমেন্ট ছবিটির স্বত্ত্ব নিয়ে নেয়। উদ্বোধনী দিনে "টোয়েইলাইট" $৩৫.৭ মিলিয়ন আয় করার পর, সামিট এন্টারটেইনমেন্ট ঘোষণা করে যে তারা এর পরবর্তী পর্ব "নিউ মুন" প্রকাশ করবে; ঐ মাসেরই আগের দিকে তারা উপন্যাসটির স্বত্ত্ব নিয়ে নেয়। দুই পর্বের "ব্রেকিং ডাউন" চলচ্চিত্রায়ন শুরু হয় ২০১০ সালের নভেম্বরে এবং মুক্তি পায় ১৬ নভেম্বর ২০১২-এ।
আইসিসি টি২০আই চ্যাম্পিয়নশীপ
আইসিসি টি২০আই চ্যাম্পিয়নশীপ () আন্তর্জাতিক ক্রিকেট কাউন্সিল কর্তৃক আয়োজিত আন্তর্জাতিক টুয়েন্টি২০ ক্রিকেট প্রতিযোগিতা। মূলতঃ নিয়মিত টুয়েন্টি২০ খেলার সময়সূচীমাফিক র‌্যাঙ্কিং পদ্ধতির মাধ্যমে দলগত পর্যায়ে আইসিসি টি২০ চ্যাম্পিয়নশীপ নির্ধারিত হয়। প্রতিটি টুয়েন্টি২০ আন্তর্জাতিক ক্রিকেট খেলাশেষে সংশ্লিষ্ট উভয় দল গাণিতিক সূত্রের মাধ্যমে পয়েন্ট অর্জন করে থাকে। সর্বমোট খেলার সংখ্যা দিয়ে প্রত্যেক দলের পয়েন্ট সংখ্যা রেটিং আকারে নির্ধারিত হয়। পরবর্তীতে ধারাবাহিকভাবে সাজিয়ে দলগুলোর রেটিং নির্ধারণের মাধ্যমে শীর্ষস্থান প্রকাশ করা হয়। ৩০ জুলাই, ২০১৮ তারিখ পর্যন্ত ১৩২ রেটিং নিয়ে পাকিস্তান আইসিসি টি২০আই চ্যাম্পিয়নশীপে শীর্ষস্থান দখল করে আছে।
ইউনিকোডে 'ফাগ্স-পা লিপি
ফাগ্স-পা লিপি বিখ্যাত তিব্বতী বৌদ্ধ পন্ডিত 'গ্রো-ম্গোন-ছোস-র্গ্যাল-'ফাগ্স-পা‎ দ্বারা উদ্ভাবিত এবং মঙ্গোল সম্রাট কুবলাই খান দ্বারা প্রচলিত মঙ্গোল সাম্রাজ্যের সরকারি লিপি।
দক্ষিণ পশ্চিম দিল্লি জেলা
দক্ষিণ পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।
এই জেলা দিল্লি ক্যান্টনমেন্ট, নাজাফগড় ও বসন্তবিহার – এই তিন মহকুমায় বিভক্ত।
২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.
পশ্চিম দিল্লি জেলা
পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরে উত্তর পশ্চিম দিল্লি জেলা, পূর্বে উত্তর দিল্লি জেলা ও মধ্য দিল্লি জেলা, দক্ষিণে দক্ষিণ পশ্চিম দিল্লি জেলা ও পশ্চিমে হরিয়াণার ঝজ্জর জেলা অবস্থিত।
এই জেলা তিনট মহকুমায় বিভক্ত – প্যাটেল নগর, রাজৌরি নগর ও পাঞ্জাবি বাগ। এখানকার প্রধান বসতি এলাকাগুলি হল জনকপুরী ও তিলক নগর।
২০১১ সালের জনগণনা অনুসারে, পশ্চিম দিল্লি জেলার জনসংখ্যা ২,৫৩১, ৫৮৩। যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৬৯তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৮.৯১%। পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৭৬জন নারী। জেলার সাক্ষরতার হার ৮৭.১২%.
উত্তর পশ্চিম দিল্লি জেলা
উত্তর পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।
এই জেলার উত্তরপূর্বে যমুনা নদী, পূর্ব ও দক্ষিণপূর্বে নতুন দিল্লি জেলা, দক্ষিণে পশ্চিম দিল্লি জেলা, পশ্চিমে হরিয়াণার ঝজ্জর জেলা, উত্তর ও উত্তরপশ্চিমে হরিয়াণার সোনিপত জেলা এবং উত্তরপূর্বে যমুনার ওপারে উত্তরপ্রদেশ রাজ্যের গাজিয়াবাদ জেলা অবস্থিত।
এই জেলা তিনটি মহকুমায় বিভক্ত – সরস্বতী বিহার, নেরুলা ও মডেল টাউন।
২০১১ সালের জনগণনা অণুসারে, পশ্চিম দিল্লি জেলার জনসংখ্যা ৩,৬৫১,২৬১। যা লাইবেরিয়া রাষ্ট্র বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৬৩%. জেলার লিঙ্গানুপাতের হার প্রতি ১০০০ পুরুষে ৮৬২জন নারী। জেলার সাক্ষরতার হার ৮৪.৬৬%.
রায়ান রেনল্ডস
রায়ান রোডনি রেনল্ডস (ইংরেজি: Ryan Rodney Reynolds) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক "টু গাইজ অ্যান্ড আ গার্ল"-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা "হিলসাইড"-এ (১৯৯১-৯৩) বিলি সিম্পসন, "" (২০০৪) চলচ্চিত্রে মার্ভেল কমিকস চরিত্র হ্যানিবল কিং এবং "" (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি "ডেডপুল (চলচ্চিত্র)" (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন "সার্ভিং ইন সাইলেন্স: দ্য মার্গারেথ ক্যামারমেয়ার স্টোরি", "ন্যাশানাল ল্যাম্পুনস ভ্যান উইল্ডার", "ফিন্ডারস ফি", "জাস্ট ফ্রেন্ডস", "ডেফিনিটলি, মেবি", "দ্য প্রোপোসাল", "দ্য অ্যামিটিভিল হরর", "দ্য চেঞ্জ-আপ", "স্মোকিং এসেস", "অ্যাডভেঞ্চারল্যান্ড", "বেরিড", "সেফ হাউস" ও "ক্রিমিনাল" চলচ্চিত্রে।
রেনল্ডস ডিসি কমিকস সুপারহিরো হল জর্ডানের চরিত্রে অভিনয় করেছিলেন "গ্রিন ল্যান্টার্ন" (২০১১) ছবিতে। এছাড়া বিখ্যাত ছবি "হ্যারোল্ড অ্যান্ড কুমার গো টু হোয়াইট কাসল" ও "টেড"-এ তিনি ক্যামিও চরিত্রে অভিনয় করেছেন।
ওয়াল-ই
ওয়াল-ই () ২০০৮-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে পিক্সার অ্যানিমেশন স্টুডিও এবং পরিচালনা করেছেন এন্ড্রু স্টান্টন। এই চলচ্চিত্রটি মূলত ওয়াল-ই নামের একটি রোবটকে নিয়ে যাকে প্রোগ্রাম করা হয়েছে আবর্জনা পরিষ্কার করার জন্য। সে ভালোবাসায় পরে ইভ্‌ নামের এক রোবটের সাথে যাকে মহাকাশ থেকে মানুষেরা পাঠিয়েছে পৃথিবীতে প্রাণের অনুসন্ধানের জন্য। এই কার্যক্রম চলার মধ্যেই ওয়াল-ই ও ইভ্‌ রোমাঞ্চকর অভিযানে জড়িয়ে পরে। ফাইন্ডিং নিমু চলচ্চিত্র তৈরির মাধ্যমেই এন্ড্রু স্টানটন পিক্সারে বিশ্বাসযোগ্যতা অর্জন করেন।
ওয়াল-ইকে ওয়াল্ট ডিজনি পিকচার্স ২০০৮-এর ২৭ জুন যুক্তরাষ্ট্র ও কানাডায় যৌথভাবে মক্তি দেয়। এটি প্রথম দিনেই ২.৩২ কোটি ডলার এবং প্রথম সপ্তাহে ৬.৩১ কোটি ডলার আয় করে, যা একে বক্স অফিসের র‍্যাঙ্কে ১ নাম্বারে নিয়ে যায়। এটি বক্স অফিসের ৫ম চলচ্চিত্র যা মুক্তির প্রথম সপ্তাহেই এত আয় করে। ওয়াল-ইকেও পিক্সারের অন্যান্য চলচ্চিত্রের মতো একটি স্বল্প দীর্ঘের চলচ্চিত্রের সাথে যুগ্ম ভাবে মুক্তি দেয়া হয়।
কার্মা-পাক্শি
কার্মা-পাক্শি () (১২০৪-১২৮৩) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা বা প্রধান ছিলেন।
কার্মা-পাক্শির জন্ম হয় ১২০৪ খ্রিষ্টাব্দে তিব্বতের খাম্স অঞ্চলের সা-স্তোদ-দ্ক্যিল-লে-ৎসাগ নামক স্থানে। তাঁর পিতার নাম র্গ্যা-দ্বাং-ত্শুর-ত্শা-স্প্রাং-থার () এবং মাতার নাম সেং-ব্জাং-মাং-স্ক্যিদ ()।
কার্মা-পাক্শি এগারো বছর বয়সে ভিক্ষুর শপথ গ্রহণ করেন। তিনি স্পোম-ব্রাগ-পা-ব্সোদ-নাম্স-র্দো-র্জে ছাড়াও কাতোগ বৌদ্ধবিহারের তৃতীয় ও চতুর্থ প্রধান ব্যাম্স-পা-'বুম এবং মাং-ফু-বা-ব্সোদ-নাম্স-'বুম নামক র্ন্যিং-মা বৌদ্ধ ভিক্ষুর নিকট শিক্ষাগ্রহণ করেন। স্পোম-ব্রাগ-পা-ব্সোদ-নাম্স-র্দো-র্জে তাঁকে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পার অবতার রূপে অভিহিত করেন।
তিনি পূর্ব তিব্বতে ও চীনের সীমান্তবর্তী বিস্তীর্ণ এলাকা পরিভ্রমণ করে বহু বৌদ্ধবিহার নির্মাণ ও সংস্কার করেন। ১২৪৭ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহারে গমন করে সেখানে বহু বছর অতিবাহিত করেন। এই সময় তিনি কুবলাই খান দ্বারা আমন্ত্রিত হয়ে রোং-য়ুল-গ্সের-স্তোদ নামক স্থানে তাঁর সাথে মিলিত হন। এরপর তিনি পাঁচ বছরের কিছু কম সময় কুবলাই খানের সাথে অতিবাহিত করে পুনরায় চীন-তিব্বত সীমান্তে ধর্মপ্রচারের উদ্দেশ্যে বেড়িয়ে পড়েন। ১২৫৬ খ্রিষ্টাব্দে তিনি মোংকে খানের আমন্ত্রণে সিরা ওর্দো নামক স্থানে অবস্থিত রাজপ্রাসাদে যাত্রাকালে 'ফ্রুল-স্নাং-স্প্রুল-পা'ই-ল্হা-খাং স্থাপন করেন। মোংকে খানের রাজসভায় তিনি বিভিন্ন ধর্মসম্প্রদায়ের সাথে দার্শনিক আলোচনা ও তর্কে অংশগ্রহণ করতেন। মঙ্গোলিয়া থেকে তাঁকে পাক্শি বা শিক্ষক উপাধি দেওয়া হয়। কিন্তু কুবলাই খান মঙ্গোলিয়ার শাসনভার গ্রহণের পর তিনি কার্মা-পাক্শিকে তাঁর বিরোধী শক্তির সঙ্গে যোগসাজশের অভিযোগে নির্বাসনে পাঠিয়ে দেন ও তাঁর কিছু অনুগামীকে মৃত্যুদন্ড দেন। এরফলে ১২৬৪ খ্রিষ্টাব্দে কার্মা-পাক্শিকে মঙ্গোলিয়া ত্যাগ করতে হয় এবং আট বছর পরে তিনি ম্ত্শুর-ফু বৌদ্ধবিহারে ফিরে আসেন। তাঁর উল্লেখযোগ্য শিষ্যরা ছিলেন ও-র্গ্যান-পা-রিন-ছেন-দ্পাল এবং ব্যাং-সেম্স-র্গ্যাল-বা-য়ে-শেস ()।
কার্মা-পাক্শি বহু তান্ত্রিক গ্রন্থের রচয়িতা হলেও বেশির ভাগ গ্রন্থেরই বর্তমানে কোন অস্তিত্ব নেই। তিনি অনেকসময় রাং-ব্যুং-র্দো-র্জে ছদ্মনামে তাঁর গ্রন্থ রচনা করতেন বলে তাঁর লেখা গ্রন্থের স্টহিক পরিসংখ্যান সম্বন্ধে ধারণা স্পষ্ট নয় কারণ রাং-'ব্যুং-র্দো-র্জে নামক এক বাস্তব চরিত্র কার্মা-ব্কা'-ব্র্গ্যুদ ধর্মীয় গোষ্ঠীর পরবর্তী অর্থাৎ তৃতীয় র্গ্যাল-বা-কার্মা-পা ছিলেন। কিন্তু র্গ্যা-ম্ত্শো-ম্থা'-য়াস-ক্যি-স্কোর () নামক গ্রন্থটি যে কার্মা-পাক্শি নিজে লিখেছিলেন, এই সম্বন্ধে নিশ্চিত করে বলা যায়।
যুদ্ধশিশু (২০১৪-এর চলচ্চিত্র)
যুদ্ধশিশু প্রখ্যাত পরিচালক মৃত্যুঞ্জয় দেবব্রত পরিচালিত ২০১৩ সালের মুক্তিপ্রাপ্ত একটি হিন্দি চলচ্চিত্র।। ছবিটি ২৭ ডিসেম্বর মুক্তি পায়। বাংলাদেশেও ছবিটিতে অভিনয় করেছেন রিদ্ধি সেন, রুচা ইনামদার এবং ভিক্টর বন্দ্যোপাধ্যায়। এই চলচ্চিত্রে ১৯৭১ সালের বাংলাদেশের স্বাধীনতা যুদ্ধের চিত্র তুলে ধরা হয়েছে।
চলচ্চিত্রটিতে বাংলাদেশের মুক্তিযুদ্ধে পাকিস্তানের সৈনিকদের বাংলাদেশি মহিলাদের ধর্ষণ ও তার প্রতিবাদের গল্প তুলে ধরা হয়েছে। এই ছবিতে মুখ্য ভূমিকায় অভিনয় করেছেন রাইমা সেন। আর সাংবাদিকের চরিত্রে অভিনয় করেছেন ইন্দ্রনীল সেনগুপ্ত।
নাটাবটের
নাটাবটের () টার্নিসিডি গোত্রের একটি গণের নাম। এরা খুদে ভূচর পাখি; খাদ্যথলি (crop) নেই; পায়ের পিছনে আঙুল নেই; ছোট পা; লেজ আরো ছোট; ছেলেপাখির চেয়ে মেয়ে লম্বা ও উজ্জ্বলতর; মেয়ে বহুগামী।
এই গণে পৃথিবীতে ১৫ প্রজাতি, বাংলাদেশে ৩ প্রজাতি রয়েছে। সেগুলো হল;
শারজিল খান
শারজিল খান (; জন্ম: ১৪ আগস্ট, ১৯৮৯), হায়দ্রাবাদ) হলেন একজন পাকিস্তানি আন্তর্জাতিক ক্রিকেটার। তিনি ছিলেন এশিয়ান গেমস ২০১০ ব্রোঞ্জ মেডেল বিজয়ী খেলোয়াড়দের মধ্যে অন্যতম একজন। শারজিলের টি-২০ আন্তর্জাতিক ম্যাচে পাকিস্তানের হয়ে অভিষেক ঘটে ৮ ডিসেম্বর ২০১৩ শ্রীলঙ্কার বিরুদ্ধে।
তিনি তার টি-২০ খেলায় ১০১* অপরাজিত একটি দুর্দান্ত ইনিংসের মাধ্যমে জাতীয় দলে টি-২০ আন্তর্জাতিক জায়গা করে নিয়েছেন। বর্তমান তিনি জাতীয় দলে টি-২০ আন্তর্জাতিক খেলায় উদ্বোধনী ব্যাটসম্যান হিসেবে ভাল খেলে যাচ্ছেন। খান তার টি-২০ আন্তর্জাতিক ৩ নং ম্যাচে ৫০ রানের একটি সাবলিল ইনিংস উপহার দেন যাতে তিনি ৩টি ছয় এবং ৫টি চারের মার মারেন।
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে শারজিল খানের অবদান ছিল অনন্য। যদিও পাকিস্তান তৃতীয় অবস্থানে ধরে রেখেছিল।
ভূগোলের ইতিহাস
ভূগোলের ইতিহাস বলতে বোঝানো হয় সময়ের সঙ্গে সঙ্গে এবং বিভিন্ন সাংস্কৃতিক ও রাজনৈতিক মতাদর্শিদের দ্বারা সংগঠিত বা পরিবর্তিত ভূগোলের বিভিন্ন ইতিহাসের একটি কালিকপঞ্জিকে। সাম্প্রতিককাল পর্যন্ত নানাবিধ উন্নয়নের ফলশ্রুতিতে ভূগোল বর্তমানে একটি স্বতন্ত্র ও সুশৃঙ্খল বিষয়ে পরিণত হয়েছে। 'ভূগোল' শব্দটির ইংরেজী প্রতিশব্দ 'Geography', যা এসেছে গ্রীক ভাষার: (ইংরেজীতে: "Geographia") থেকে, যার শাব্দিক অর্থ: ""পৃথিবী সম্পর্কিত বর্ণনা বা আলোচনা""। গ্রিক জ্ঞানবেত্তা এরাতোস্থেনেস (খ্রিস্টপূর্ব ২৭৬-১৯৪) ছিলেন "ভূগোল" শব্দটি ব্যবহার করা প্রথম ব্যক্তি। পূর্বে 'ভূগোল' শব্দটি জ্ঞানের অনেক শাখায় ব্যবহার করা হতো, যেমন: মানচিত্রাঙ্কনবিদ্যা (মানচিত্র তৈরি) বিষয়ক বর্ণনায় এর ব্যবহারের প্রচুর উদাহরণ দেখা যায়।
পরিচিত বিশ্বের আদি মানচিত্রটি প্রাচীন ব্যাবিলনে খ্রিস্টপূর্ব ৯ম শতাব্দীতে অঙ্কন করা হয়েছিলো। বিশ্বের প্রাচীন মানচিত্র হিসেবে সর্বত্র পরিচিত "ইমাগো মুন্ডি" (বাংলায় অর্থ: "বিশ্বের ছবি") ৬ষ্ঠ শতাব্দীতে ব্যাবিলনিয়ানদের দ্বারা তৈরীকৃত। একার্ড আনগার দ্বারা পুনরাঙ্কিত এই মানচিত্রটিতে ব্যাবিলনকে দেখানো হয়েছে ইউফ্রেটিস নদীর তীর সংলগ্ন, আসিরীয়া, উরারতু এবং আরো বিভিন্ন শহর দ্বারা ঘিরে থাকা একটি অঞ্চল। এটি একটি "তেঁতো নদ" (ওসেনাস) দ্বারা বেষ্টিত ও একত্রে সাজানো সাতটি দ্বীপপুঞ্জ যা একটি সাত তারকা বিশিষ্ট গঠনাকৃতি ধারণ করেছে। মানচিত্রটির সাথে সংযুক্ত বর্ণনা মতে বেষ্টিত মহাসাগর অতিক্রম করলে সাতটি অঞ্চলে পাওয়া যাবে, যাদের মধ্য হতে পাঁচটির বিবরণ বর্তমানে পাওয়া যায়।
খ্রিষ্টের জন্মের ৯শত বছর পূর্বে তৈরীকৃত ব্যাবিলনিয়ানদের অঙ্কিত বিশ্বের প্রাচীন এই মানচিত্রটি বা "ইমাগো মুন্ডি" পর্যালোচনা করলে দেখা যায় যে, এতে বিশ্বের কেন্দ্র থেকে ব্যাবিলনকে আধিক উত্তরে দেখানো হয়েছে; যদিও মানচিত্রটি দেখে এটি পরিস্কারভাবে বোঝা যায়না যে এই কেন্দ্রটি ঠিক কিসের অনুমিত প্রতিনিধিত্ব করছে।
প্রাচীন গ্রিসে কবি হোমারকে ভূগোলের 'প্রতিষ্ঠাতা' হিসেবে দেখা হতো। তাঁর "ইলিয়াড" এবং "ওডিসি" মহাকাব্য কেবল সাহিত্যই নয়, সেই সঙ্গে ভৌগোলিক তথ্যেরও এক সমৃদ্ধ ভান্ডার। হোমার এক বিশাল সমুদ্রের দ্বারা চতুর্দিক ঘিরে থাকা একটি বৃত্তাকার পৃথিবীর বর্ণনা দিয়েছেন। কাব্য দুটিতে দেয়া বর্ণনা থেকে বোঝা যায় যে, খ্রিষ্টপূর্ব ৮ম শতাব্দীতেও গ্রিকদের পূর্ব ভূমধ্যসাগরীয় অঞ্চলের ভূগোল সম্পর্কে যথেষ্ট জ্ঞান ছিলো। কাব্য দুটিতে প্রচুর সংখ্যক জায়গার নাম এবং বর্ণনা দেয়া হয়েছে, কিন্তু এদের অনেকগুলোর জন্যই বাস্তবে ঠিক কোথায় স্থানটি অবস্থিত তা নিশ্চিত করে বলা হয়নি, যদি থাকেও, সেক্ষেত্র আসলে এটি নির্দেশনা হিসেবে দেয়া হয়েছে।
মিলেটাসের থেলিস ছিলেন জ্ঞাত ব্যক্তিদের মধ্যে প্রথম দার্শনিক যিনি পৃথুবীর আকৃতি সম্পর্কে চিন্তা করেন। তিনি ধারণা করেন যে, পৃথিবী পানির উপর অবস্থিত এবং অন্যান্য সব কিছুই এটি থেকে উদ্ভূত। তিনি জ্যোতির্বিদ্যা ও গাণিতের অসংখ্য সূত্র প্রদান করেন যা ভূগোলকে বৈজ্ঞানিক দৃষ্টিকোণ থেকে শেখায় সহায়তা করেছে। তার উত্তরসূরি আনাক্সিমান্দ্রোস হলেন প্রথম ব্যক্তি যিনি পরিচিত বিশ্বের জন্য একটি স্কেল মানচিত্র তৈরি করার চেষ্টা করেন এবং প্রাচীন গ্রীসে জেনোম (gnomon) ব্যবহার চালু করেন।
এরাতোস্থেনেস
সাইরিনের এরাতোস্থেনেস (, ; ;  – ) ছিলেন একজন গ্রিক গণিতজ্ঞ, ভূগোলবিদ, কবি, জ্যোতির্বিদ, এবং সঙ্গীত তত্ত্ববিদ। তিনি ছিলেন জ্ঞানপিপাসু ব্যক্তি, যিনি আলেকজেন্দিয়া লাইব্রেরী-তে কেবলমাত্র জ্ঞানার্জনের জন্য কর্মরত ছিলেন। তিনি জ্ঞানের অন্যতম শাখা ভূগোল এবং এর কতিপয় পরিভাষা উদ্ভাবন করেন, যা আজ আমদের জ্ঞান তৃষ্ণা মেটাচ্ছে।
খ্রিষ্টপূর্ব ২৭৬
খ্রিষ্টপূর্ব ২৭৬ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর গুরগেস ও ক্লেপ্সিনা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৪৭৮ বছর; রোম প্রতিষ্ঠার বছর)। এই বছরকে খ্রিষ্টপূর্ব ২৭৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
খ্রিষ্টপূর্ব ১৯৪
খ্রিষ্টপূর্ব ১৯৪ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর আফ্রিকানাস ও লঙজাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৫৬০ বছর; রোম প্রতিষ্ঠার বছর)। এই বছরকে খ্রিষ্টপূর্ব ১৯৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
ভূগোলবিদ
ভূগোলবিদ বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।
যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কিভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কিভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।
বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।
ভূগোলবিদ শিরোনামে জোহানস্‌ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্‌ ভারমিরের জ্যোতির্বিদ শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।
ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:
ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:
মাউন্ট কস্চিয়স্কো
মাউন্ট কসচিয়স্কো অস্ট্রেলিয়ার স্নোয়ি পর্বতমালার একটি শৃঙ্গ যা নিউ সাউথ ওয়েলসের কস্চিয়স্কো জাতীয় উদ্যানে অবস্থিত। এটি অস্ট্রেলিয়ার মূল ভূ-খন্ডের সর্বোচ্চ পবর্তশৃঙ্গ এবং সমুদ্রপৃষ্ঠ থেকে এর উচ্চতা ২,২২৮ মিটার (৭,৩১০ ফিট)।
কনরাড গেসনার
কনরাড গেসনার (Konrad Gesner, Conrad Geßner, Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।
কমলেশ্বর মুখোপাধ্যায়
কমলেশ্বর মুখোপাধ্যায় একজন বাঙালি চলচ্চিত্র নির্মাতা এবং বিজ্ঞাপন নির্মাতা। এখন পর্যন্ত তিনি তিনটি চলচ্চিত্র নির্মাণ করেছেন। তাঁর প্রথম পরিচালিত চলচ্চিত্র ২০১১ সালের "উড়ো চিঠি"। এরপর ২০১৩ সালে তিনি "মেঘে ঢাকা তারা" নির্মাণ করেন।
কমলেশ্বর পড়াশোনা অনুসারে একজন ডাক্তার। কিন্তু পরবর্তীতে তিনি অন্য ক্ষেত্রে চলে আসেন এবং বিজ্ঞাপন, চলচ্চিত্র নির্মাণ করা শুরু করেন।
তিনি একজন বিজ্ঞাপন নির্মাতা হিসেবে তাঁর ক্যারিয়ার শুরু করেন। তিনি অমিত সেনগুপ্ত পরিচালিত "নটবর নট আউট" চলচ্চিত্রের চিত্রনাট্য লেখেন। তাঁর প্রথম চলচ্চিত্র ২০১১ সালের "উড়ো চিঠি"। এতে ১২টি ভিন্ন গল্পের ওপর ১২টি মেসেজ দেয়া হয়েছে। তাঁর পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি "চেতনা" নামক থিয়েটার-এর সদস্য।
২০শে ডিসেম্বর মুক্তি পাবে বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তাঁর তৃতীয় চলচ্চিত্র চাঁদের পাহাড়। ১৫ কোটি বাজেটের এই চলচ্চিত্রটি এখন পর্যন্ত সর্বাধিক বাজেটের বাংলা চলচ্চিত্র।
ফ্যাসিবাদ
ফ্যাসিবাদ () হচ্ছে র‍্যাডিক্যাল কর্তৃত্বমূলক জাতীয়তাবাদের একটি রূপ। যা বিংশ শতাব্দীর শুরুর দিকে ইউরোপে খ্যাতি লাভ করে। ১ম বিশ্বযুদ্ধের পর ইটালিতে ফ্যাসিবাদ উৎপত্তি লাভ করে জাতীয় সিন্ডিক্যালবাদ দ্বারা প্রভাবিত হয়ে। এটি বিশেষভাবে বামপন্থী রাজনীতির উপাদান গ্রহণের মাধ্যমে ডানপন্থী রাজনীতিতে অবস্থান গ্রহণ করে; এবং এটি ছিল সমাজতন্ত্র, উদারতাবাদ, সাম্যবাদ, ডানপন্থী রক্ষণশীল, গণতান্ত্রিকের বিরোধী। যদিও ফ্যাসিবাদকে বাম-ডান রাজনীতিতে সাধারণভাবে দূর ডানে জায়গা দেয়া হয়, কতিপয় স্ব-ব্যাখ্যাত ফ্যাসিবাদী এবং কিছু মন্তব্যকারীরা বলেছেন যে এই বিবরণ যথার্থ নয়। এটি মুলত রাষ্ট্রের সকল মানুষকে একাত্ব করে একটি অভ্যুত্থানের মাধ্যমে ফ্যাসিবাদী রাষ্ট্র প্রতিষ্ঠা করে। এই কাজে তারা নির্ভর করে একটি বিশেষ বাহিনী বা গোষ্ঠীর উপর যারা পূর্বে রাজনৈতিক অঙ্গনে ততটা প্রভাবশালী ছিল না। যাদের এই আন্দোলনে সবচেয়ে বেশি ভূমিকা থাকে তারাই পরবর্তীকালে রাষ্ট্র নেতৃতে অগ্রনী দায়িত্ব নেয়। সেই রাষ্ট্র তখন প্রাথমিকভাবে রাজনৈতিক সহিংসতা, যুদ্ধ ও সাম্রাজ্যবাদকে অনুমোদন দেয় এবং রাষ্ট্রের মতে নতুনভাবে রাষ্ট্র গঠনের জন্য এগুলো মৌলিক বিষয়। ফ্যাসিবাদী মতাদর্শ অনুযায়ী উচ্চবিত্ত বা প্রভাবশালী রাষ্ট্রের (তারা নিজেদেরকেও এই শ্রেণীতে রাখে) উচিত অন্য দুর্বল বা যাদের অর্থনীতি তেমনটা মজবুত নয় এমন রাষ্ট্র বা জাতিকে দখল করে স্থানচ্যুত করা। বেশিরভাগ ক্ষেত্রেই ফ্যাসিবাদীরা অন্য সংস্কৃতির প্রতি অশ্রদ্ধাশীল হয়ে থাকে এবং জাতি ও সংস্কৃতিকে সর্বশ্রেষ্ঠ মনে করে।
দেশের সকল শ্রেণীর মানুষকে একাত্ব করাই অর্থাৎ শ্রেণীবিভাজন দূর করে রাষ্ট্র পরিচালনা করাই ফ্যাসিবাদের লক্ষ্য। অনেক বিশ্লেষকের মতে ফ্যাসিবাদ পুঁজিবাদ ও সাম্যবাদের মাঝখানে অবস্থিত বা তৃতীয় “অবস্থান’’ বলেও উল্লেখ করেছেন। ফ্যাসিবাদী অর্থনীতি স্বনির্ভরতার উপর গুরত্ব দেয়। বেশিরভাগ ক্ষেত্রেই ফ্যাসিবাদী সরকার সামরিকায়নিত হয় বা সামরিক বাহিনীর ওপর অতিনির্ভর ও আস্থাশীল।
ইতালির জাতীয় শ্রমিক আন্দোলন জাতীয়তাবাদ থেকে ফ্যাসিবাদ উত্থান হয়। দ্বিতীয় বিশ্বযুদ্ধের পরবর্তী সময়ে কোন রাজনৈতিক দলই খোলাখুলিভাবে নিজেদের ফ্যাসিবাদী বলে দাবি করতে চায় না। এখন সাধারণত রাজনৈতিক দলগুলো বিরোধী দলের প্রতি ঘৃণা বা রাগ প্রকাশের জন্য এই শব্দ ব্যবহার করে। ফ্যাসিবাদী রাষ্ট্রনায়কদের মধ্যে জার্মানির অ্যাডলফ হিটলার এবং ইতালির বেনিতো মুসোলিনি উল্লেখযোগ্য।
মার্গাস
মার্গাস
ঘাড়ব্যথা
ঘাড়ব্যথা () কাঠঠোকরা পরিবারের একটি গুরুত্বপূর্ণ গণের নাম। এরা মাটিতে চরতে অভ্যস্ত। এদের মাঝারি আকারের ঠোঁট ক্রমশ সরু, চাপা ও সুচালো; নাসিকা বড়; ডানার প্রান্ত চোখা; ডানা সুচালো, পালক কোমল; লেজ বর্গাকার, ডানার দৈর্ঘ্যের তিন-চতুর্থাংশ বা বেশী, লেজের পালক নমনীয়। এই গণে পৃথিবীতে ২ প্রজাতি, বাংলাদেশে ১ প্রজাতি দেখা যায়। সেগুলো হলও;
A.S.King/J. McLelland, Birds: Their structure and function, 2nd edition, 1984
জোহানস্‌ ভারমির
জোহানস্‌ , জান অথবা জোহান ভারমির (; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।
ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত
বুদ্ধিজীবী
বুদ্ধিজীবী () বলতে কাউকে তাঁর নিজস্ব কর্ম, শিক্ষা, জীবনের প্রতিফলন কিংবা দর্শনবোধের মাধ্যমে সমাজকে প্রভাবান্বিত করার চিন্তাধারাকে বুঝানো হয়। এ ধরনের চিন্তাধারায় প্রশ্ন এবং উত্তরের যথার্থতার মাধ্যমে বৈশ্বিক মানদণ্ডে বিচিত্রমূখী ভাবধারার বহিঃপ্রকাশ ঘটে থাকে। তাঁরা প্রধানতঃ বুদ্ধিকে উপজীব্য করে পেশাদারীত্ব অথবা ব্যক্তি উদ্যোগকে কাজে লাগান। অর্থাৎ, সমাজ ও সংস্কৃতি সচেতন এবং জ্ঞান-বিজ্ঞানে দক্ষ সুশিক্ষিত মানুষ হিসেবে স্বীয় বুদ্ধির বলে বা বুদ্ধির কাজ দিয়ে তাঁরা জীবন-জীবিকা নির্বাহ করেন। তাঁরা জ্ঞান বা বুদ্ধিকৌশলকে যথাযথ প্রয়োগের মাধ্যমে কাজ সম্পাদন করেন। সাধারণতঃ লেখক, শিক্ষাবিদ, সাংবাদিক, শিল্পবোদ্ধা ব্যক্তিত্বগণ বুদ্ধিজীবীর ভূমিকায় অবতীর্ণ হন। তাঁরা তাঁদের ধ্যান-ধারণা অথবা সমালোচনাধর্মী চিন্তা-চেতনার যথার্থ প্রতিফলন বিভিন্ন গণমাধ্যমে প্রকাশ করে থাকেন।
সনাতনী ধারায় বৃত্তিধারী এবং বুদ্ধিজীবী শ্রেণীকে কাছাকাছি শ্রেণী হিসেবে গণ্য করা হলেও বুদ্ধিজীবীগণ বৃত্তিধারীদের সাথে সক্রিয়ভাবে অংশগ্রহণ করেন না। প্রায়শঃই তাঁদের প্রাতিষ্ঠানিক শিক্ষালাভ হয়ে থাকে এবং তাঁরা কোন পেশার সাথে সম্পৃক্ত থাকেন। দার্শনিকগণই শুধুমাত্র বুদ্ধিজীবী নন, তাঁদের সাথে কলা, বিজ্ঞানসহ মানবিক বিভাগ থেকে আগত ব্যক্তি বুদ্ধিজীবী হিসেবে আখ্যায়িত হতে পারেন। অর্থাৎ, শিক্ষালাভের সাথে বুদ্ধিজীবী হবার কোন সীমারেখা নেই।
প্রধানতঃ তিন ধরনের ব্যক্তিত্বগণ বুদ্ধিজীবী হিসেবে সমাজে পরিচিতি পেতে পারেন। বুদ্ধিজীবী একজন ব্যক্তি, যিনি চিন্তা ও কারণকে ব্যবহার করেন। বুদ্ধি এবং সমালোচনা ও বিশ্লেষণাত্মক কারণও তাঁর মানসিক দৃষ্টিভঙ্গীর সাথে সম্পৃক্ত। পেশাদার অথবা ব্যক্তিগত চাহিদায় -
জোহানস্‌ ভারমিরের অঙ্কিত চিত্রের তালিকা
১৬'শ শতকের ওলন্দাজ চিত্রশিল্পী জোহানস্‌ ভারমির (১৬৩২ – ডিসেম্বর ১৬৭৫) সমসাময়িক চিত্রশিল্পীদের তুলনায় সংখ্যায় বেশ অল্প চিত্র অঙ্কন করেছেন। তার সৃজিত ৩৮টি চিত্রকর্মের তালিকা পাওয়া যায়।
ঐতিহাসিক দলিল, যেমন: নিলামের তথ্য হতে দেখা যায় যে, ভারমির-এর আরো অনেকগুলো অঙ্কিত চিত্র সম্ভবত: বর্তমানে ধ্বংস হয়ে গিয়েছে, বা লোক-চক্ষুর আড়ালে রয়েছে, বা হারিয়ে গিয়েছে অথবা, সম্ভবত: ভুলবশত: অন্যান্য শিল্পীদের নামে প্রচলিত রয়েছে। 
যদিও, নিশ্চিতভাবেই ভারমির-এর হারিয়ে যাওয়া চিত্রসমূহের একটি তালিকা পাওয়া যায়, যাতে যুক্ত আছে:
নেশাদায়ক পদার্থ
নেশাদায়ক পদার্থ বলতে এমন বস্তুসমূহকে নির্দেশ করা হয় যারা শরীরে প্রবেশ কররে কিছু স্নবয়বিক প্রতিক্রিয়ার উদ্রেক ঘটে এবং পৌণ: পৌণ: এসব দ্রব্য গ্রহণে আগ্রহ জন্মায়। নেশাদায়ক পদার্থের মধ্যে নিকোটিন, মরফিন, হেরোইন, এলএসডি., কোকেইন প্রভৃতি প্রধান।
নেশাদায়ক পদার্থসমূহ স্নায়ুতন্ত্রের স্বাভাবিক কার্যকলাপ ব্যাহত করে। ফলে মানবদেহে নানাধরনের ক্ষতিকর প্রভাব তৈরি করে।
নেশাদায়ক পদার্থগুলোকে প্রধানত দুইটি ভাগে ভাগ করা যায়:
দ্য জিওগ্রাফার (চিত্রকলা)
দ্য জিওগ্রাফার (ভূগোলবিদ) ওলন্দাজ চিত্রশিল্পী জোহানস্‌ ভারমিরের ১৬৬৮-৬৯ সালে অঙ্কিত একটি তৈলচিত্র যা বর্তমানে জার্মানির ফ্রাঙ্কফুর্ট আম মাইন শহরের স্ট্যাডেল জাদুঘরে সংরক্ষিত আছে।
এই চিত্রটি ভারমিরের তারিখসহ স্বাক্ষর করা তিনটি চিত্রের একটি (অপর দু'টি হলো: "জ্যোতির্বিদ" এবং "কুটীলমনা").
মোস্ট ওয়েলকাম ২
মোস্ট ওয়েলকাম ২ অনন্ত জলিল এবং অনন্য মামুন পরিচালিত ২০১৪-এ মুক্তিপ্রাপ্ত বাংলাদেশি অ্যাকশন চলচ্চিত্র। এতে অ্যাকশন পরিচালনা করেন ক্লিভ কার্টিস। এর চিত্রায়ন ২০১২ সালের ফেব্রুয়ারীতে শুরু হয়। চলচ্চিত্রটি ২০১২ সালের ব্লকবাস্টার চলচ্চিত্র "মোস্ট ওয়েলকাম"-এর দ্বিতীয় অংশ। চলচ্চিত্রে অনন্ত জলিল, আফিয়া নুসরাত বর্ষা, শিমুল খান, এবং শাহরিয়ার নাজিম জয় অভিনয় করেন। "মোস্ট ওয়েলকাম ২" বাংলাদেশের সিনেমার ইতিহাসে এটি অন্যতম একটি ব্যয়বহুল চলচ্চিত্র। চলচ্চিত্রটির মোট নির্মাণব্যয় ৭.০ কোটি টাকা। "মোস্ট ওয়েলকাম ২" ডলবি ডিজিটাল অডিওতে ২৯ জুলাই ২০১৪ সালে মুক্তি পায়।
এবং আরো অনকেই
"মোস্ট ওয়েলকাম ২" এর দৃশ্যায়ণ ফেব্রুয়ারি ২০১২ তে শুরু হয়, ছবিটির প্রথম কিছু দৃশ্য বাংলাদেশ-ভারত সীমান্তর কাছে শুরু হয়, ছবিটির ৮০ ভাগ থাইল্যান্ড এবং ইউরোপে ধারণকৃত। প্রযোজক অনন্ত জলিল বলেছেন চলচ্চিত্রে অনেক উচ্চমানের প্রযুক্তি ব্যবহার করা হয়েছে। ছবিটি ২০১২ এর ছবি "মোস্ট ওয়েলকাম" এর সিক্যুয়াল। "মোস্ট ওয়েলকাম" বাংলাদেশের সর্বোচ্চ ব্যবসাকারী চলচ্চিত্র। এই ছবিতে অ্যাকশন ডিরেক্টর হচ্ছেন ক্লিভ কার্টিস (০০৭ জেমস বন্ড -এর অ্যাকশন ডিরেক্টর)। ছবিতে অনেক ব্যয়বহুল অ্যাকশন দৃশ্য আছে।
"মোস্ট ওয়েলকাম ২" তে প্রথম ছবি "মোস্ট ওয়েলকাম" এর সবাই আছেন শিমুল খানকে ভিলেন হিসেবে দেখা যায়, যদিও প্রথমে জ্যাকি শ্রফকে নিলেও পর সিডিউলে সমস্যার কারণে শিমুল খানকে খলনায়ক হিসেবে নেয়া হয়।
"মোস্ট ওয়েলকাম ২" বাংলাদেশ, থাইল্যান্ড, ইউরোপের কিছু অন্য দেশে চিত্রায়ন করা হয়েছে। চলচিত্রটিতে হলিউড এর প্রযুক্তিবিদ এবং তামিল চলচ্চিত্র এন্থীরান (রোবট) এর VFX ডিজাইনারদের নিয়োগ দেয়া হয়েছে।
ছবিটি বাংলাদেশে প্রথমে ঢাকার ১৯টি হলে মুক্তি পায়, পরের সপ্তাহেই সারাদেশব্যাপী ৬২টি হলে প্রদর্শিত হয়। এরপর জাপানে ৭টি থিয়েটার মুক্তি পায়।
মাহিয়া মাহী
মাহিয়া মাহী (জন্ম: ২৭ অক্টোবর ১৯৯৩) একজন বাংলাদেশী অভিনেত্রী, মাহিয়া মাহির বাংলাদেশী চলচ্চিত্র শিল্পে ২০১২ সালের ৫ই অক্টোবর অভিষেক ঘটে ভালোবাসার রঙ ছবির মাধ্যমে। এবং খুব অল্প সময়ের মধ্যে নাম্বার ওয়ান হিসাবে নিজেকে প্রমাণ করেন। তিনি নাচোল উপজেলা, রাজশাহী বিভাগে জন্মগ্রহণ করেছেন, বর্তমানে নাম্বার ওয়ান মাহিয়া মাহী বাংলাদেশের সর্বচ্চো পারিশ্রমিকপ্রাপ্ত অভিনেত্রী।। চলতি বছর মাহিকে নিয়ে বই প্রকাশ করেছে তার ভক্তরা বইটির নাম মাহি দ্য প্রিন্সেস।
= ব্যক্তিগত জীবন =
মাহিয়া মাহি ১৯৯৩ সালের ২৭ অক্টোবর রাজশাহী, নাচোল উপজেলা তে জন্মগ্রহণ করেন। ‘মাহিয়া মাহির’ পৈত্রিক নিবাস/আদি ভিটা চাঁপাইনবাবগঞ্জের নাচোল উপজেলায় এবং সেখানেই তাঁর বাপ-দাদাসহ সকল পূর্বপুরুষের স্থায়ী বসবাস। তাঁর পিতার নাম আবু বকর এবং মাতার নাম দিলারা ইয়াসমিন। সিনেমা জগতের নাম ‘মাহিয়া মাহি’ হলেও তাঁর পারিবারিক নাম ‘শারমিন আকতার নিপা’। শৈশব-বাল্যজীবনের বেশির ভাগ কেটেছে নাচোল, মুন্ডুমালা, রাজশাহী এবং ঢাকাতে। ঢাকা উত্তরা হাই স্কুলে প্রাথমিক-মাধ্যমিক এবং ২০১২ সালে তিনি ঢাকা সিটি কলেজ থেকে উচ্চ মাধ্যমিক শেষ করেন।ছাত্রী হিসাবে খুবই মেধাবী একজন ছিলেন। মাধ্যমিক এবং উচ্চমাধ্যমিক দুটোতেই তার রেজাল্ট ছিল গোল্ডেন এ প্লাস। তিনি বিজ্ঞান বিভাগে পড়াশোনা করেছেন। বর্তমানে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন ডিজাইনিং এর উপর পড়াশুনা করছেন। ২০১৬ সালে এসে সিলেটের ছেলে পারভেজ মাহমুদ অপুকে বিয়ে করেন।
= অভিনয় জীবন =
২০১২ সালে জাজ মাল্টিমিডিয়ার মাধ্যমে অভিষেক ঘটে, সে বছর তার একমাত্র সিনেমা "ভালোবাসার রঙ" মুক্তি পায়। খুব কম বয়সে তিনি বাংলাদেশের চলচ্চিত্রে একজন জনপ্রিয় অভিনেত্রী হিসাবে নিজেকে আত্মপ্রকাশ করেন।
২০১৩ সালে মাহির ৪ টি চলচ্চিত্র মুক্তি পায়।
২০১৩ সালে মাহিয়া মাহীর পর পর তিনটি ছবি বাক্স অফিস ব্লকবাস্টার হয়। এবং সে বছরই তিনি নাম্বার ওয়ান অভিনেত্রী হিসাবে ভূষিত হন।
২০১৪ সালে ছয়টি সিনেমায় অভিনয় করেন মাহিয়া মাহী।
এই ছয়টি ছবিতে ছিল তার ভিন্ন ভিন্ন ছয়টি চরিত্র। যেমন কি দারুন দেখতে তে কলেজ পড়ুয়া চিটিংবাজ মাহী, অগ্নিতে জ্বলন্ত অগ্নি, দবির সাহেবের সংসারে কমিডিয়ান চুমকি, হানিমুনে ধনির টাকায় দুলালী, অনেক সাধের ময়নাতে গ্রাম্য সরল মেয়ে ময়না এবং দেশা-দ্যা লিডারে উপস্থাপিকা/সাংবাদিকতা। ক্যারিয়ারের ২০১৪ মাহিকে এনে দিয়েছে সর্বচ্চো সফলতা।
২০১৫ তে সর্বমোট চারটি সিনেমা মুক্তি পায় মাহির। ছবিগুলো হলো 
এরমধ্যে রোমিও বনাম জুলিয়েট সিনেমার মাধ্যমে ওপার বাংলা কোলকাতায় অভিষেক ঘটে মাহির। একই বছরে তার নায়িকা প্রধান অগ্নির সিকুয়েল অগ্নি ২ সিনেমাটিও কোলকাতার সাথে যৌথভাবে নির্মিত হয়। সিনেমাটি বাংলাদেশে রোজার ঈদে মুক্তি পায়। দেড়বছর রাজত্ব করা সুপারস্টার শাকিব খানের সিনেমার সাথে হাড্ডাহাড্ডি লড়াই করে মাহির সিনেমা।
২০১৬ সালে মাহির দুটি সিনেমা মুক্তি পায়।
 উল্লেখ্য হুমায়ুন আহমদ এর লেখা বিখ্যাত উপন্যাস কৃষ্ণপক্ষ এর অরু চরিত্রে অভিনয় করেন মাহি। এবং অন্ধ মেয়ের চরিত্রে অনেক দামে কেনা সিনেমায় কাজ করেন। দুটি সিনেমাই বেশ প্রশংসিত হয় মিডিয়া পাড়ায়।
২০১৭ সালে তার একমাত্র সিনেমা ঢাকা অ্যাটাক মুক্তি পায়। যেটি ছিল বাংলাদেশের প্রথম পুলিশ অ্যাকশন থ্রীলার সিনেমা।সিনেমাটি দেশ বিদেশে ব্যাপক প্রশংসিত হয়।
= পুরস্কার =
= বহিঃসংযোগ =
= তথ্যসূত্র =